Ir-Regolament tal-Kummissjoni (KE) Nru 2197/2003
tas-16 ta’ Diċembru 2003
li jqassam, għas-sena ta’ marketing 2003-2004, 5000 tunnellata metrika ta’ fibra qosra ta’ kittien u fibra ta’ qanneb bħala kwantitajiet nazzjonali garantiti bejn id-Danimarka, il-Greċja, l-Irlanda, l-Italja u l-Lussemburgu
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Nru 1673/2000 tas-27 ta’ Lulju 2000 dwar l-organizzazzjoni komuni tas-swieq tal-kittien u tal-qanneb imkabbra għall-fibra [1], u b’mod partikolari l-Artikolu 9 tiegħu,
billi:
(1) l-Artikolu 8(1) tar-Regolament tal-Kummissjoni (KE) Nru 245/2001 [2], li stabbilixxa regoli dettaljati għall-applikazzjoni tar-Regolament (KE) Nru 1673/2000, jistipula t-tqassim ta’ 5000 tunnellata metrika ta’ fibra qasira ta’ kittien u fibra ta’ qanneb bħala kwantitajiet nazzjonali garantiti, kif previst fl-Artikolu 2 3(2)(b) tar-Regolament (K) Nru 1673/2000, għandu jkun affettwat qabel is-16 ta’ Novembru ta’ sena ta’ marketing kurrenti.
(2) Għal dak l-iskop, id-Danimarka u l-Italja bagħtu lill-Kummissjoni informazzjoni relatata ma’ l-erjas koperti b’kuntratti ta’ bejgħ/xiri, ftehim ta’ proċessar u kuntratti ta’ proċessar, u stima għal tiben ta’ kittien u qanneb u ġabra ta’ fibra.
(3) Bil-maqlub, l-ebda fibra ta’ kittien jew qanneb m’huma se jiġu prodotti għas-sena ta’ marketing 2003/04 fil-Greċja, l-Irlanda u l-Lussemburgu.
(4) Fuq il-bażi ta’ stimi ta’ produzzjoni li tirriżulta mill-informazzjoni provduta, il-produzzjoni totali fil-ħames Stati Membri konċernati mhux se tilħaq il-kwanità totali ta’ 5000 tunnellata allokati għalihom, u l-kwantitajiet nazzjonali garantiti li jidhru hawn taħt għandhom ikunu stabbiliti.
(5) Il-miżuri previsti f’dan ir-Regolament jaqblu ma’ l-opinjoni tal-Kumitat ta’ Ġestjoni għall-fibra naturali,
ADOTTAT DAN IR-REGOLAMENT:
Artikolu 1
Għas-sena ta’ marketing 2003/04, it-tqassim ta’ kwantitajiet nazzjonali garantiti previsti fl-Artikolu 3(2)(b) tar-Regolament (KE) Nru 1673/2000 għandu jkun kif ġej:
- id-Danimarka: 7 tunnellati metriċi,
- Il-Greċja: 0 tunnellati metriċi,
- l-Irlanda: 0 tunnellati metriċi,
- l-Italja: 399 tunnellati metriċi,
- il-Lussemburgu: 0 tunnellata metrika
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu jibda japplika mis-16 ta’ Novembru 2003.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fi Brussel, fis-16 ta’ Diċembru 2003.